pythainlp/thai-wiki-dataset-v3 huggingface dataset:
กฎอัยการศึก พ.ศ. ๒๔๕๗

REDIRECT
กฎอัยการศึก ร.ศ. 126 (รก.)

บรรณานุกรม
ลิลิตโองการแช่งน้ำ

๑ โอมสิทธิสรวงศรีแกล้ว แผ้วมฤตยู เอางูเป็นแท่น แกว่นกลืนฟ้ากลืนดิน บินเอาครุฑมาขี่ สี่มือถือสังข์จักรคธาธรณี ภีรุอวตาร อสูรแลงลาญทัก ททัคนิจรนาย (แทงพระแสงศรปลัยวาต)
๒ โอมบรเมศวราย ผายผาหลวงอะคร้าว ท้าวเสด็จเหนือวัวเผือก เอาเงือกเกี้ยวข้าง อ้างทัดจันทร์เป็นปิ่น ทรงอินทรชฎา สามตาพระแพร่ง แกว่งเพชรกล้า ฆ่าพิฆนจัญไร (แทงพระแสงศรอัคนิวาต)
๓ โอมชัยชัยไขโสฬสพรหมญาณ บานเศียรเกล้า เจ้าคลี่บัวทอง ผยองเหนือขุนห่าน ท่านรังก่อดินก่อฟ้า หน้าจตุรทิศ ไทมิตรดา มหากฤตราไตร อมไตยโลเกศ จงตรีศักดิท่าน พิญาณปรมาธิเบศ ไทธเรศสุรสิทธิพ่อ เสวยพรหมาณฑ์ใช่น้อย ประถมบุญภารดิเรก บูรภพบรู้กี่ร้อย ก่อมา (แทงพระแสงศรพรหมาศ)
๒๙ ปล้ำเงี้ยวรอนราญรงค์ ผีดงผีหมื่นถ้ำ ล้ำหมื่นผา มาหนน้ำหนบก ตกนอกขอกฟ้าแมน แดนฟ้าตั้งฟ้าต่อ หล่อหลวงเต้า ทั้งเหง้าภูติพนัสบดี ศรีพรหมรักษ์ยักษ์กุมาร หลายบ้านหลายท่า ล้วนผีห่าผีเหว เร็วยิ่งลมบ้า หน้าเท่าแผง แรงไกยเอาขวัญ ครั้นมาถึงถับเสียงเยียชระแรงชระแรง แฝงข่าวยินเยียรชรรางชรราง รางชางจุบปาก เยียจะเจียวจะเจียว เขี้ยวสรคาน อานมลิ้น เยียละลายละลาย ตราบมีในฟ้าในดิน บินมาเยียพพลุ่ง จุ่งมาสูบเอา เขาผู้บซื่อ ชื่อใครใจคด ขบถเกียจกาย วายกระทู้ฟาดฟัด ควานแควนมัดศอก หอกดิ้นเด้าเท้าถก หลกเท้าให้ไปมิทันตาย หงายระงมระงม ยมบาลลากไป ไฟนรกปลาบปลิ้นดิ้นพลาง เขาวางเหนืออพิจี ผู้บดีบซื่อ ชื่อใครใจคด ขบถแก่เจ้า ผู้ผ่านเกล้าอยุธยา สมเด็จพระรามาธิบดี ศรีสินทรบรมมหาจักรพรรดิศร ราชาธิราช ท่านมีอำนาจมีบุญ คุณอเนกา อันอาศัยร่ม แลอาจข่มชัก หักกิ่งฆ่า อาจถอนด้วยฤทธานุภาพ บาปเบียนตน พันธุ์พวกพ้อง ญาติกามาไสร้ ไขว้ใจจอด ทอดใจรัก ชักเกลอสหาย ตนทั้งหลายมาเพื่อจำทำขบถ ทดโทรห แก่เจ้าตนไสร้ จงเทพยุดา ฝูงนี้ให้ตายในสามวัน อย่าให้ทันในสามเดือน อย่าให้เคลื่อนในสามปี อย่าให้มีสุขสวัสดีเมื่อใด อย่ากินเข้าเพื่อไฟจนตาย
๓๒ จรเข้ริบเสือฟัด หมีแรดถวัดแสนงขนาย หอกปืนปลายปักครอบ ใครต้องจอบจงตาย งูเงี้ยวพิษทั้งหลายลุ้มฟ้า ตายต่ำหน้ายังดิน นรินทร หยาบหลายหล้า ใครกวินซื่อแท้ผ่านฟ้า ป่าวอวยพร
๓๗ ขจายขจรอเนกบุญ สมเด็จพระรามาธิบดีศรีสินทรบรมมหา จักรพรรดิศรราชเรื่อยหล้า สุขผ่านฟ้าเบิกสมบูรณ์พ่อสมบูรณ์
บรรณานุกรม

กรมศิลปากร. (2540). วรรณกรรมสมัยอยุธยา เล่ม 1. กรุงเทพฯ: โรงพิมพ์คุรุสภาลาดพร้าว. . หน้า 7–11.
ประกาศแช่งน้ำโคลงห้า

REDIRECT ลิลิตโองการแช่งน้ำ
พระราชบัญญัติสัญชาติ พ.ศ. ๒๕๐๘

พระราชบัญญัติ
ประกาศของคณะปฏิวัติ
ประกาศของคณะปฏิวัติ ฉบับที่ 337 ลงวันที่ 13 ธันวาคม 2515

บรรณานุกรม
พระราชบัญญัติสัญชาติ (ฉบับที่ 2) พ.ศ. 2535

บรรณานุกรม
พระราชบัญญัติสัญชาติ (ฉบับที่ ๓) พ.ศ. ๒๕๓๕

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า
โดยที่เป็นการสมควรแก้ไขเพิ่มเติมกฎหมายว่าด้วยสัญชาติ
จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้
พระราชบัญญัตินี้เรียกว่า "พระราชบัญญัติสัญชาติ (ฉบับที่ ๓) พ.ศ. ๒๕๓๕"
พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ให้ยกเลิกความในวรรคหนึ่งของมาตรา ๑๔ แห่งพระราชบัญญัติสัญชาติ พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติสัญชาติ (ฉบับที่ ๒) พ.ศ. ๒๕๓๕ และให้ใช้ความต่อไปนี้แทน
ผู้มีสัญชาติไทยซึ่งเกิดในขณะที่บิดาเป็นคนต่างด้าว และได้สัญชาติของบิดาด้วยตามกฎหมายว่าด้วยสัญชาติของบิดา หรือผู้ซึ่งได้สัญชาติไทยตามมาตรา ๑๒ วรรคสอง ถ้ายังประสงค์จะถือสัญชาติอื่นอยู่ต่อไป ให้แสดงความจำนงสละสัญชาติไทย ตามแบบและวิธีการที่กำหนดในกฎกระทรวง ภายในหนึ่งปีนับแต่วันที่มีอายุครบยี่สิบปีบริบูรณ์"
ความในมาตรา ๑๔ วรรคหนึ่ง แห่งพระราชบัญญัติสัญชาติ พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัตินี้ มิให้ใช้บังคับกับบุคคลที่มีอายุครบยี่สิบปีบริบูรณ์แล้วก่อนวันที่พระราชบัญญัตินี้ใช้บังคับ ในกรณีที่บุคคลดังกล่าวประสงค์จะสละสัญชาติไทย ให้ดำเนินการตามมาตรา ๑๕ แห่งพระราชบัญญัติสัญชาติ พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติสัญชาติ (ฉบับที่ ๒) พ.ศ. ๒๕๓๕
ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรแก้ไขเพิ่มเติมบทบัญญัติเกี่ยวกับการถือสัญชาติไทยของบุคคลผู้มีสัญชาติไทยและได้สัญชาติอื่นด้วยตามกฎหมายว่าด้วยสัญชาติของบิดา หรือบุคคลที่ได้สัญชาติไทยจากการแปลงสัญชาติของบิดามารดา โดยให้บุคคลดังกล่าวต้องแจ้งความจำนงสละสัญชาติไทย ในกรณีที่ประสงค์จะถือสัญชาติอื่นต่อไป จึงจำเป็นต้องตราพระราชบัญญัตินี้
 
เชิงอรรถ
พระราชบัญญัติสัญชาติ (ฉบับที่ 5) พ.ศ. 2555

บรรณานุกรม
A Dictionary of the Siamese Language by Rev. J. Caswell

เปลี่ยนทาง อักขราภิธานศรับท์
พระราชบัญญัติพาสีชายโสด พุทธสักราช 2487

บรรณานุกรม
ปฐมวงษ์

REDIRECT ประชุมพงศาวดาร/ภาคที่ 8
ตำนานพระโกษฐ

REDIRECT ตำนานพระโกศและหีบศพบรรดาศักดิ์
ปฐมวงศ์

REDIRECT ประชุมพงศาวดาร/ภาคที่ 8
ตำนานพระโกษฐ์

REDIRECT ตำนานพระโกศและหีบศพบรรดาศักดิ์
ตำนานพระโกศ

REDIRECT ตำนานพระโกศและหีบศพบรรดาศักดิ์
เรื่องตั้งเจ้าพระยานครศรีธรรมราชครั้งกรุงเก่า

REDIRECT ประชุมพงศาวดาร/ภาคที่ 2
แสงเดือน

นวล 
แสงนวลผ่องงามตา 
แสงจันทรา 
ส่องเรืองฟากฟ้าไกล 
งาม
แสงงามผ่องอำไพ
ย้อมดวงใจ
ให้คงคลั่งไคล้เดือน
ชมแล้วชมเล่า
เฝ้าชะแง้แลดู
เพลินพิศเพลินอยู่
ไม้รู้ลืมเลือน
เดือน
แสดงเดือนผ่องวันเพ็ญ
แสงจันทร์เพ็ญ
เด่นงามใดจะเหมือน
โฉมงามเทียบ 
เปรียบเดือนแสงงาม
ประมวลกฎหมายอาญา

บรรณานุกรม
ข่าวอสัญกรรมนายควง อภัยวงศ์

หนังสือพิมพ์ไทยรัฐ ลงข่าวเกี่ยวกับการถึงแก่อสัญกรรมของ พันตรีควง อภัยวงศ์ หัวหน้าพรรคประชาธิปัตย์และอดีตนายกรัฐมนตรี ๔ สมัย ไว้ ในฉบับวันอาทิตย์ที่ ๑๗ มีนาคม พ.ศ. ๒๕๑๑
อสัญกรรมนายกรัฐมนตรีควง อภัยวงศ์
นายกรัฐมนตรีของไทยท่านหนึ่ง ซึ่งได้อุทิศเวลาเกือบตลอดชีวิตเพื่อจรรโลงไว้ซึ่งระบบการปกครองแบบประชาธิปไตยโดยมีพระมหากษัตริย์เป็นประมุขคือพันตรีควง อภัยวงศ์ ซึ่งได้ถึงแก่อสัญกรรมเมื่อวันที่ ๑๕ เดือนนี้ นับได้ว่าเป็นการสูญเสียบุคคลสำคัญทางการเมืองและรัฐบุรุษท่านหนึ่ง ซึ่งได้มีส่วนรับผิดชอบต่อการบริหารประเทศชาติมาตั้งแต่สมัยก่อนสงคราม ระหว่างสงครามและแม้แต่ในสมัยสงครามโลกครั้งที่แล้ว โดยเฉพาะครั้งหลังสุด อดีตนายกรัฐมนตรีและรัฐมนตรีในหลายรัฐบาลท่านนี้ยังได้เป็นหัวหน้าพรรคประชาธิปัตย์เข้าสมัครแข่งขันเลือกตั้งเมื่อปี ๒๕๐๐ และชนะการเลือกตั้งในที่สุด
ชีวิตการเมืองของพันตรีควง อภัยวงศ์ เริ่มต้นเมื่อ ๓๖ ปีมาแล้ว ที่ได้ร่วมปฏิวัตินำเอาระบอบประชาธิปไตยมาใช้เมื่อปี ๒๔๗๕ จากนั้นมา พันตรีควง อภัยวงศ์ก็ได้เข้าร่วมรัฐบาลเกือบจะทุกรัฐบาล จนในที่สุดเข้ารับตำแหน่งสูงสุดคือดำรงตำแหน่งนายกรัฐมนตรีระหว่างสงครามโลก ซึ่งเป็นหัวต่อหัวเลี้ยวสำคัญของประเทศชาติเมื่อวิถีทางการเมืองได้เปลี่ยนไป อดีตนายกรัฐมนตรีท่านนี้ได้ลาออก แล้วกลายเป็นหัวหน้าพรรคฝ่ายค้านคนสำคัญในรัฐสภาตลอดมา โดยเฉพาะภาระหน้าที่ของฝ่ายค้านคนสำคัญในรัฐสภาตลอดมา โดยเฉพาะภาระหน้าที่ของฝ่ายค้านในรัฐสภาเยี่ยงประเทศประชาธิปไตยทั้งหลาย ท่านได้แสดงให้เห็นถึงวิถีทางการเมืองที่ต้องเล่นการเมืองด้วยความสุจริตใจ และรักษาผลประโยชน์ของประเทศชาติเป็นสำคัญ ดังนั้นนอกจากเป็นการสร้างแบบอย่างที่ดีของระบอบประชาธิปไตยด้วยแล้ว ในทางส่วนตัวไม่เคยมีข้อด่างพร้อยใดที่จะถูกโจมตีได้ เมื่อปรากฏว่าแนวนโยบายของรัฐบาลที่ท่านรับผิดชอบอยู่ได้ถูกคัดค้าน และแพ้คะแนนเสียงจากสมาชิกรัฐสภาไปก็ลาออกตามมารยาททางการเมือง
พันตรีควง อภัยวงศ์ มีแนวความคิดแบบเสรีนิยม ก่อนหน้าที่จะถึงแก่อสัญกรรมไม่นานนัก ท่านยังให้ความคิดเห็นต่อภาวะบ้านเมืองของไทยเราที่ถูกคุกคามจากภัยคอมมิวนิสต์ เคยเตือนถึงความรับผิดชอบอย่างสูงต่อรัฐบาล และเจ้าหน้าที่บริหารโดยเฉพาะท่านได้เคยแสดงความเห็นต่อสาธารณะว่าเมืองไทยจะไปรอดหรือไม่ก็ขึ้นอยู่กับทุกฝ่ายที่จะสมัครสมานสามัคคีต่อกัน รวมทั้งการปราบปรามคอรัปชั่นให้หมดไป นอกจากนี้ยังคิดหวังว่าจะได้กลับมารับใช้ประเทศชาติในฐานะสมาชิกสภาผู้แทนราษฎรอีกครั้งในบั้นปลายของชีวิต หากได้มีการประกาศใช้รัฐธรรมนูญ และมีการเลือกตั้งสมาชิกสภาผู้แทนราษฎรขึ้น แต่ท่านได้ถึงอสัญกรรมเสียก่อนเมื่อตอนเช้าของวันที่ ๑๕ นี้ 
การสูญเสียของพันตรีควง อภัยวงศ์ อดีตนายกรัฐมนตรีผู้ที่มีส่วนสร้างความเจริญให้กับประเทศชาติและเป็นรัฐบุรุษคนสำคัญคนหนึ่งของไทยเราครั้งนี้ จึงนับว่าเป็นการสูญเสียนำความเศร้าสลดมาสู่ชาวไทยอีกครั้งหนึ่งเช่นเดียวกับรัฐบุรุษที่ประกอบคุณงามความดีบำเพ็ญประโยชน์ให้แก่ประเทศชาติมาแล้วในอดีต
แถลงการณ์สำนักพระราชวังฉบับที่ 1 สมเด็จพระพี่นางเธอฯ ทรงประชวร

เมื่อเวลา 21.15 น. วันที่ 25 ตุลาคม สำนักพระราชวังออกแถลงการณ์สำนักพระราชวัง เรื่อง สมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 1 ความว่า
เมื่อวันที่ 15 มิถุนายน พ.ศ. 2550 สมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ ทรงมีพระอาการผิดปกติเกี่ยวกับพระนาภี(ท้อง) คณะแพทย์ได้ถวายการตรวจพระวรกาย และเอ็กซเรย์คอมพิวเตอร์ พบมะเร็ง จึงกราบทูลเชิญให้ประทับรักษาพระองค์ ณ โรงพยาบาลศิริราช โดยถวายการรักษาด้วยพระโอสถ พระอาการโดยรวมดีขึ้นบางระยะ ทรงและทรุดลงบางช่วงเวลา
เช้าวันนี้ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระวรกายด้านขวาอ่อนแรง คณะแพทย์ได้ถวายตรวจพระสมองด้วยเอ็กซเรย์คอมพิวเตอร์ พบว่า มีเนื้อสมองด้านซ้ายตายเป็นวงกว้าง จากเส้นเลือดสมองอุดตัน จึงได้ถวายพระโอสถรักษา และเฝ้าติดตามพระอาการอย่างใกล้ชิด จึงขอประกาศให้ทราบโดยทั่วกันสำนักพระราชวัง 25 ตุลาคม พุทธศักราช 2550 (21.15 น.) 
อ้างอิง
ดูเพิ่ม
แถลงการณ์สำนักพระราชวังฉบับที่ 2 สมเด็จพระพี่นางเธอฯ ทรงประชวร

เมื่อวันที่ 26 ตุลาคม เวลา 18.10 น. สำนักพระราชวัง ออกแถลงการณ์ เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 2 ความว่า 
วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงรู้พระองค์ พระวรกายด้านขวายังคงอ่อนแรง ทรงเคลื่อนไหวพระวรกายด้านซ้ายได้ตามพระประสงค์ คณะแพทย์ฯ จะถวายพระโอสถรักษาต่อเนื่อง และเฝ้าติดตามพระอาการอย่างใกล้ชิดต่อไป 
อนึ่ง สำนักพระราชวังขอแจ้งให้ทราบว่า คณะแพทย์ฯ ได้รายงานเพิ่มเติมว่า มะเร็งที่ตรวจพบในช่องพระนาภีเป็นชนิดเดียวกับมะเร็งพระถัน ที่ทรงเคยได้รับการถวายตรวจรักษาเมื่อ 10 ปีก่อน ระหว่างช่วงเวลาหลังการถวายรักษาดังกล่าวทรงมีพระสุขภาพดี ในการถวายตรวจติดตามพระสุขภาพได้ตรวจพบมะเร็งเกิดขึ้นใหม่เมื่อ 2 ปีก่อน ซึ่งคณะแพทย์ได้ถวายการตรวจรักษาอย่างต่อเนื่องตลอดมา จึงขอประกาศให้ทราบโดยทั่วกันสำนักพระราชวัง 26 ตุลาคม พุทธศักราช 2550 (18.10 น.) 
อ้างอิง
ดูเพิ่ม
แถลงการณ์สำนักพระราชวังฉบับที่ 3 สมเด็จพระพี่นางเธอฯ ทรงประชวร

เมื่อวันที่ 27 ตุลาคม เวลา 17.40 น. สำนักพระราชวังออกแถลงการณ์ฉบับที่ 3 เกี่ยวกับพระอาการของสมเด็จพระพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ความว่า 
วันนี้ คณะแพทย์ผู้ถวายการรักษา สมเด็จพระพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า สมเด็จพระพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระอาการดีขึ้น พระวรกายด้านขวาที่อ่อนแรงเริ่มมีพละกำลังเพิ่มขึ้น ทรงขยับพระหัตถ์และพระกรขวาได้บ้าง ไม่มีพระอาการไข้ ความดันพระโลหิตอยู่ในเกณฑ์ปกติ คณะแพทย์เริ่มรักษาทางกายภาพบำบัดในวันนี้ ร่วมกับถวายพระโอสถรักษา และเฝ้าติดตามพระอาการอย่างใกล้ชิดต่อไป จึงขอประกาศให้ทราบโดยทั่วกัน สำนักพระราชวัง 27 ตุลาคม พุทธศักราช 2550 (17.40 น.) 
อ้างอิง
ดูเพิ่ม
แถลงการณ์สำนักพระราชวังฉบับที่ 4 สมเด็จพระพี่นางเธอฯ ทรงประชวร

เมื่อวันที่ 28 ตุลาคม เวลา 18.40 น. สำนักพระราชวังยังได้ออกแถลงการณ์สำนักพระราชวัง เรื่องสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 4 ความว่า 
วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงเคลื่อนไหวพระหัตถ์และพระกรขวาได้มากขึ้น ทรงขยับพระเพลาข้างขวาได้บ้าง ทรงรู้พระองค์ดีขึ้น และทรงบริหารพระวรกายตามแบบแผนกายภาพบำบัดได้ดี ในการถวายตรวจพระสมองติดตามผลการรักษาด้วยคลื่นแม่เหล็ก พบว่ามีพระอาการสมองบวมเล็กน้อย คณะแพทย์ฯ คงถวายการรักษาทางพระโอสถ ทางกายภาพบำบัด และเฝ้าติดตามพระอาการอย่างใกล้ชิดต่อไป จึงขอประกาศให้ทราบโดยทั่วกัน สำนักพระราชวัง 28 ตุลาคม พุทธศักราช 2550 ( 18.40 น.)
อ้างอิง
ดูเพิ่ม
แถลงการณ์สำนักพระราชวังฉบับที่ 5 สมเด็จพระพี่นางเธอฯ ทรงประชวร

เมื่อวันที่ 29 ตุลาคม เวลา 20.10 น. สำนักพระราชวังได้ออกแถลงการณ์ เรื่อง สมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 5 ความว่า
วันนี้ คณะแพทย์ผู้ถวายการรักษา สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงเคลื่อนไหวพระเพลา (ขา) ขวาได้มากขึ้น คณะแพทย์ได้ขอพระราชทานให้ทรงเปลี่ยนพระอิริยาบถในท่าประทับ (นั่ง) บนพระแท่น (เตียง) บางช่วงเวลาความดันพระโลหิตสูงขึ้นบ้าง คณะแพทย์ได้ถวายพระโอสถรักษาความดันพระโลหิตสูงด้วย รวมทั้งถวายการรักษาทางกายภาพบำบัด และเฝ้าติดตามพระอาการอย่างใกล้ชิดต่อไป จึงขอประกาศให้ทราบโดยทั่วกัน สำนักพระราชวัง 29 ตุลาคม พุทธศักราช (20.10 น.)
ดูเพิ่ม
แถลงการณ์สำนักพระราชวังฉบับที่ 6 สมเด็จพระพี่นางเธอฯ ทรงประชวร

เมื่อวันที่ 30 ตุลาคม เวลา 18.28 น. สำนักพระราชวังได้ออกแถลงการณ์ เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 6 ความว่า
วันนี้ คณะแพทย์ผู้ถวายการรักษา สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า พระอาการทั่วไปคงเดิม ความดันพระโลหิตอยู่ในเกณฑ์ปกติ คณะแพทย์ได้ถวายพระโอสถรักษา กายภาพบำบัด และเฝ้าติดตามพระอาการอย่างใกล้ชิดต่อไป จึงขอประกาศให้ทราบโดยทั่วกัน สำนักพระราชวัง 30 ตุลาคม พุทธศักราช 2550 (18.28 น.)
ดูเพิ่ม
แถลงการณ์สำนักพระราชวังฉบับที่ 7 สมเด็จพระพี่นางเธอฯ ทรงประชวร

เมื่อวันที่ 31 ตุลาคม เวลา 18.35 น. สำนักพระราชวัง ออกแถลงการณ์ เรื่องสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ทรงพระประชวร ฉบับที่ 7ความว่า
วันนี้ คณะแพทย์ผู้ถวายการรักษา สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า พระวรกายด้านขวาที่อ่อนแรงมีพละกำลังเท่าวันวาน ในการตรวจพระโลหิตและเอ็กซเรย์คอมพิวเตอร์เกี่ยวกับมะเร็งในช่องพระนาภี ปรากฏผลว่า ยังไม่มีการตอบสนองต่อพระโอสถเคมีบำบัดอย่างชัดเจนนัก นอกจากนี้ คณะแพทย์ได้ถวายอาหารทางหลอดพระโลหิตเพิ่มขึ้น จึงขอประกาศให้ทราบโดยทั่วกัน สำนักพระราชวัง 31 ตุลาคม พุทธศักราช 2550 (18.35 น.)
ดูเพิ่ม
แถลงการณ์สำนักพระราชวังฉบับที่ 8 สมเด็จพระพี่นางเธอฯ ทรงประชวร

เมื่อวันที่ 1 พฤศจิกายน เวลา 18.30 น. สำนักพระราชวัง ออกแถลงการณ์ เรื่องสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ทรงพระประชวร ฉบับที่ 8 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ รายงานว่า พระอาการโดยทั่วไปคงที่ เริ่มเสวยพระกระยาหารได้บ้าง คณะแพทย์ฯ จะยังคงถวายอาหารเสริมทางหลอดพระโลหิตร่วมกับพระโอสถรักษา และถวายการรักษาทางกายภาพบำบัดต่อไป จึงขอประกาศให้ทราบโดยทั่วกัน สำนักพระราชวัง 1 พฤศจิกายน พุทธศักราช 2550 (18.30 น.)
ดูเพิ่ม
แถลงการณ์สำนักพระราชวังฉบับที่ 9 สมเด็จพระพี่นางเธอฯ ทรงประชวร

เมื่อวันที่ 2 พฤศจิกายน เวลา 18.56 น. สำนักพระราชวัง ออกแถลงการณ์ เรื่องสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ทรงพระประชวร ฉบับที่ 9 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ รายงานว่า ทรงรู้พระองค์ดีขึ้น เสวยพระกระยาหารเพิ่มขึ้นเล็กน้อย ความดันพระโลหิตปกติ คณะแพทย์ฯ ถวายการบริหารพระวรกายตามแบบแผนกายภาพบำบัด และยังคงถวายการรักษาตามแนวทางเดิมต่อไป จึงขอประกาศให้ทราบโดยทั่วกัน สำนักพระราชวัง 2 พฤศจิกายน พุทธศักราช 2550 (18.56 น.)
ดูเพิ่ม
แถลงการณ์สำนักพระราชวังฉบับที่ 10 สมเด็จพระพี่นางเธอฯ ทรงประชวร

เมื่อวันที่ 3 พฤศจิกายน เวลา 18.20 น. สำนักพระราชวัง ออกแถลงการณ์ เรื่องสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 10 ความว่า วันนี้ คณะแพทย์ที่ถวายการรักษาสมเด็จพระพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า สมเด็จพระพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เริ่มรับสั่งได้ชัดขึ้น ทรงเคลื่อนไหวพระหัตถ์ขวาได้ดีขึ้น แพทย์ได้ถวายการรักษาทางกายภาพบำบัด และอาหารเสริมทางหลอดพระโลหิตเพิ่มขึ้น จึงขอประกาศให้ทราบโดยทั่วกัน สำนักพระราชวัง 3 พฤศจิกายน 2550 (18.20 น.)
ดูเพิ่ม
แถลงการณ์สำนักพระราชวังฉบับที่ 11 สมเด็จพระพี่นางเธอฯ ทรงประชวร

เมื่อวันที่ 4 พฤศจิกายน เวลา 18.35 น. สำนักพระราชวังได้ออกแถลงการณ์เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 11 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า พระอาการโดยทั่วไปคงที่ คณะแพทย์ฯ ได้ขอพระราชทานให้เปลี่ยนพระอิริยาบถเป็นท่าประทับ(นั่ง) บนพระแท่น(เตียง) ให้นานขึ้น และได้ถวายพระโอสถรักษา อาหารเสริมทางหลอดพระโลหิต และกายภาพบำบัดต่อไป จึงขอประกาศให้ทราบโดยทั่วกัน สำนักพระราชวัง 4 พฤศจิกายน พุทธศักราช 2550 (18.35 น.)
ดูเพิ่ม
แถลงการณ์สำนักพระราชวังฉบับที่ 12 สมเด็จพระพี่นางเธอฯ ทรงประชวร

เมื่อวันที่ 5 พฤศจิกายน เวลา 18.25 น. สำนักพระราชวังได้ออกแถลงการณ์เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 12 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า ทรงมีพระอาการไข้ คณะแพทย์ฯ ได้ทำการตรวจหาสาเหตุ และได้ถวายพระโอสถปฏิชีวนะรักษา จึงขอประกาศให้ทราบโดยทั่วกัน สำนักพระราชวัง 5 พฤศจิกายน พุทธศักราช 2550 (18.25 น.)
ดูเพิ่ม
แถลงการณ์สำนักพระราชวังฉบับที่ 13 สมเด็จพระพี่นางเธอฯ ทรงประชวร

เมื่อวันที่ 6 พฤศจิกายน เวลา 18.30 น. สำนักพระราชวังได้ออกแถลงการณ์เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 13 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า พระอาการไข้ลดลง ทรงรู้พระองค์มากขึ้น ประทับ (นั่ง) บนพระแท่น และประทับรถเข็นได้บ้าง คณะแพทย์ผู้ถวายการรักษาได้ถวายพระโอสถปฏิชีวนะ และกายภาพบำบัดต่อไป จึงขอประกาศให้ทราบโดยทั่วกัน สำนักพระราชวัง 6 พฤศจิกายน พุทธศักราช 2550 (18.30 น.)
ดูเพิ่ม
แถลงการณ์สำนักพระราชวังฉบับที่ 14 สมเด็จพระพี่นางเธอฯ ทรงประชวร

เมื่อวันที่ 7 พฤศจิกายน เวลา 15.57 น. สำนักพระราชวังได้ออกแถลงการณ์เรื่อง สมเด็จพระเจ้าพี่นางเธอ เจ้าฟ้ากัลยานิวัฒนา กรมหลวงนราธิวาสราชนครินทร์ ทรงพระประชวร ฉบับที่ 14 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยานิวัฒนา กรมหลวงนราธิวาสราชนครินทร์ รายงานว่า พระอาการทั่วไปคงที่ คณะแพทย์ถวายการรักษาทางกายภาพบำบัดเพิ่มขึ้น และคงถวายพระโอสถรักษา ตลอดจนเฝ้าติดตามพระอาการ และการตรวจพระโลหิตต่อไป จึงขอประกาศให้ทราบโดยทั่วกัน สำนักพระราชวัง 7พฤศจิกายน พุทธศักราช 2550 (15.57 น.)
ดูเพิ่ม
แถลงการณ์สำนักพระราชวังฉบับที่ 15 สมเด็จพระพี่นางเธอฯ ทรงประชวร

แถลงการณ์สำนักพระราชวัง เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 15 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยานิวัฒนา กรมหลวงนราธิวาสราชนครินทร์ รายงานว่า ทรงรู้พระองค์ดี ไม่มีพระอาการไข้ คณะแพทย์ได้หยุดถวายพระโอสถปฏิชีวนะ และยังคงถวายพระโอสถอื่นๆ ร่วมด้วยอาหารเสริมทางหลอดพระโลหิต และกายภาพบำบัด สำนักพระราชวัง 8 พฤศจิกายน พุทธศักราช 2550
ดูเพิ่ม
แถลงการณ์สำนักพระราชวังฉบับที่ 16 สมเด็จพระพี่นางเธอฯ ทรงประชวร

แถลงการณ์สำนักพระราชวัง เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 16 ความว่า วันนี้คณะแพทย์ผู้ถวายการรักษารายงานว่า ในระยะนี้สมเด็จพระเจ้าพี่นางเธอเจ้าฟ้ากัลยานิวัฒนา กรมหลวงนราธิวาสราชนครินทร์ มีพระอาการโดยทั่วไปคงที่ คณะแพทย์จะถวายพระโอสถรักษา กายภาพบำบัด และอาหารเสริมทางหลอดพระโลหิตต่อไป ต่อจากนี้ สำนักพระราชวัง จะประกาศให้ทราบเป็นระยะ เมื่อมีพระอาการเปลี่ยนแปลงเกิดขึ้น จึงขอประกาศให้ทราบโดยทั่วกัน สำนักพระราชวัง 9 พฤศจิกายน พุทธศักราช 2550
ดูเพิ่ม
แถลงการณ์สำนักพระราชวังฉบับที่ 17 สมเด็จพระพี่นางเธอฯ ทรงประชวร

แถลงการณ์สำนักพระราชวัง เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 17ความว่า วันนี้คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนาฯ รายงานว่า สมเด็จพระเจ้าพี่นางเธอ เจ้าฟ้ากัลยาณิวัฒนาฯ มีพระอาการไข้ ทรงรู้พระองค์ เสวยพระกระยาหารได้บ้าง ความดันโลหิตอยู่ในเกณฑ์ปกติ คณะแพทย์ได้ถวายพระโอสถปฏิชีวนะรักษาเพิ่มเติมจากพระโอสถอื่น ถวายการรักษาทางกายภาพบำบัด และอาหารเสริมทางหลอดพระโลหิตต่อไป จึงขอประกาศให้ทราบโดยทั่วกัน สำนักพระราชวัง 14 พฤศจิกายน พุทธศักราช 2550
ดูเพิ่ม
Christmas Carol

REDIRECT เพลงคริสต์มาส
แถลงการณ์สำนักพระราชวังฉบับที่ 18 สมเด็จพระพี่นางเธอฯ ทรงประชวร

แถลงการณ์สำนักพระราชวัง เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 18 ความว่า วันนี้ คณะแพทย์ผู้ถวายการรักษา สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า พระอาการทั่วไปคงเดิม ประทับ(นั่ง) บนพระแท่น (เตียง) ได้ดีขึ้น และประทับรถเข็น เสด็จออกนอกห้องประทับ คณะแพทย์ฯ ยังคงถวายพระโอสถรักษา ถวายการรักษาทางกายภาพบำบัด และอาหารเสริมทางหลอดพระโลหิตต่อไป จึงขอประกาศให้ทราบโดยทั่วกัน สำนักพระราชวัง 16 พฤศจิกายน พุทธศักราช 2550
ดูเพิ่ม
แถลงการณ์สำนักพระราชวังฉบับที่ 19 สมเด็จพระพี่นางเธอฯ ทรงประชวร

แถลงการณ์สำนักพระราชวัง เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงประชวร ฉบับที่ 19 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระอาการปวดพระนาภีเป็นพักๆ รู้พระองค์ดี ไม่มีพระอาการไข้ คณะแพทย์ฯ ได้ถวายพระโอสถบรรเทาพระอาการปวด และยังคงถวายพระโอสถอื่น การรักษาทางกายภาพบำบัด และอาหารเสริมทางหลอดพระโลหิตต่อไป จึงขอประกาศให้ทราบโดยทั่วกัน สำนักพระราชวัง 19 พฤศจิกายน พุทธศักราช 2550
ดูเพิ่ม
แถลงการณ์สำนักพระราชวังฉบับที่ 20 สมเด็จพระพี่นางเธอฯ ทรงประชวร

แถลงการณ์สำนักพระราชวัง เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงพระประชวร ฉบับที่ 20 ความว่า วันนี้คณะแพทย์ผู้ถวายการรักษา สมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาส ราชนครินทร์ รายงานว่า พระอาการปวดพระนาภีทุเลาลง พระอาการอื่นคงเดิมประทับบนพระแท่น ทอดพระเนตรรายการโทรทัศน์ได้นานขึ้น ขณะแพทย์ยังคงถวายพระโอสถรักษา ถวายการรักษาทางกายภาพบำบัดและอาหารเสริมทางหลอดพระโลหิตต่อไป จึงขอประกาศให้ทราบโดยทั่วกัน สำนักพระราชวัง 22 พฤศจิกายน พุทธศักราช 2550
ดูเพิ่ม
แถลงการณ์สำนักพระราชวังฉบับที่ 21 สมเด็จพระพี่นางเธอฯ ทรงประชวร

แถลงการณ์สำนักพระราชวัง เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงประชวร ฉบับที่ 21 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า พระอาการทางสมองของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ คงเดิม รู้พระองค์ดี ทรงมีพระอาการแน่นพระนาภี และปวดพระนาภีเป็นครั้งคราว คณะแพทย์ฯ คงถวายพระโอสถรักษา การรักษาทางกายภาพบำบัดและอาหารเสริมทางหลอดพระโลหิตต่อไป จึงขอประกาศให้ทราบโดยทั่ว สำนักพระราชวัง 27 พฤศจิกายน พุทธศักราช 2550
ดูเพิ่ม
แถลงการณ์สำนักพระราชวังฉบับที่ 22 สมเด็จพระพี่นางเธอฯ ทรงประชวร

เมื่อวันที่ 30 พฤศจิกายน สำนักพระราชวัง ได้ออกแถลงการณ์เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงประชวร ฉบับที่ 22 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงปวดพระนาภีน้อยลง แต่ยังมีพระอาการแน่นพระนาภีอยู่บ้าง ส่วนพระอาการอื่นๆคงที่ คณะแพทย์ฯ ยังคงถวายพระโอสถรักษา ถวายการรักษาทางกายภาพบำบัด และอาหารเสริมทางหลอดพระโลหิตต่อไป จึงขอประกาศให้ทราบโดยทั่วกัน สำนักพระราชวัง 30พฤศจิกายน พุทธศักราช 2550
ดูเพิ่ม
แถลงการณ์สำนักพระราชวังฉบับที่ 23 สมเด็จพระพี่นางเธอฯ ทรงประชวร

เมื่อวันที่ 8 ธันวาคม สำนักพระราชวัง ได้ออกแถลงการณ์เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงประชวร ฉบับที่ 23 ความว่าวันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงรู้พระองค์ดี มีพระอาการเหนื่อยและแน่นพระนาภีมากขึ้น คณะแพทย์ฯ ได้ถวายพระโอสถเคมีบำบัดรักษาร่วมด้วยพระโอสถรักษาอื่น ถวายการรักษาทางกายภาพบำบัด และอาหารเสริมทางหลอดพระโลหิตต่อไป จึงขอประกาศให้ทราบโดยทั่วกัน สำนักพระราชวัง 8 ธันวาคม พุทธศักราช 2550
ดูเพิ่ม
แถลงการณ์สำนักพระราชวังฉบับที่ 24 สมเด็จพระพี่นางเธอฯ ทรงประชวร

เมื่อวันที่ 12 ธันวาคม สำนักพระราชวัง ออกแถลงการณ์สำนักพระราชวัง เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงประชวร ฉบับที่ 24 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ยังคงมีพระอาการเหนื่อยและแน่นพระนาภี มีพระอาการไข้และบรรทมเป็นส่วนใหญ่ คณะแพทย์ฯ ได้ถวายการรักษาด้านระบบทางเดินหายใจร่วมกับการถวายพระโอสถอย่างอื่น กับถวายการักษาทางกายภาพบำบัด และอาหารเสริมทางหลอดพระโลหิตต่อไป จึงขอประกาศให้ทราบโดยทั่วกัน สำนักพระราชวัง12 ธันวาคม พุทธศักราช 2550
ดูเพิ่ม
แถลงการณ์สำนักพระราชวังฉบับที่ 25 สมเด็จพระพี่นางเธอฯ ทรงประชวร

เมื่อวันที่ 14 ธันวาคม สำนักพระราชวัง ออกแถลงการณ์สำนักพระราชวัง เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงประชวร ฉบับที่ 25 ความว่า วันนี้ คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ รายงานว่า สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระอาการเหนื่อยมากขึ้น รู้พระองค์น้อยลง และมีพระอาการกระตุกเฉพาะที่พระกรข้างซ้าย คณะแพทย์ฯ ได้ถวายพระโอสถควบคุมการกระตุก ถวายการรักษาด้านระบบทางเดินหายใจอย่างใกล้ชิด และอาหารเสริมทางหลอดพระโลหิตต่อไป จึงขอประกาศให้ทราบโดยทั่วกัน สำนักพระราชวัง 14 ธันวาคม พุทธศักราช 2550
ดูเพิ่ม
แถลงการณ์สำนักพระราชวังฉบับที่ 26 สมเด็จพระพี่นางเธอฯ ทรงประชวร

แถลงการณ์สำนักพระราชวัง เรื่อง สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงประชวร ฉบับที่ 26 วันนี้ (16 ธ.ค.) คณะแพทย์ผู้ถวายการรักษาสมเด็จพระเจ้าพี่นางเธอ เจ้าฟ้ากัลยาณิวัฒนากรมหลวงนราธิวาสราชนครินทร์ รายงานว่า สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระอาการเหนื่อยน้อยลง รู้พระองค์เป็นครั้งคราว คณะแพทย์ยังคงถวายพระโอสถควบคุมการกระตุก ร่วมกับถวายการรักษาด้านระบบทางเดินหายใจอย่างใกล้ชิดและอาหารเสริมทางหลอดพระโลหิตต่อไป จึงขอประกาศให้ทราบโดยทั่วกัน
ดูเพิ่ม